CELEX: C2007/315/64
Language: el
Date: 2007-12-22 00:00:00
Title: Υπόθεση T-374/04: Απόφαση του Πρωτοδικείου της 7ης Νοεμβρίου 2007 — Γερμανία κατά Επιτροπής (Περιβάλλον — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Γερμανικό εθνικό σχέδιο κατανομής δικαιωμάτων εκπομπής — Μέτρα εκ των υστέρων προσαρμογής της ποσότητας των δικαιωμάτων που χορηγήθηκαν στις εγκαταστάσεις — Απορριπτική απόφαση της Επιτροπής — Ίση μεταχείριση — Υποχρέωση αιτιολογήσεως)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/34
            
         Απόφαση του Πρωτοδικείου της 7ης Νοεμβρίου 2007 — Γερμανία κατά Επιτροπής
   (Υπόθεση T-374/04) (1)
   
   (Περιβάλλον - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Γερμανικό εθνικό σχέδιο κατανομής δικαιωμάτων εκπομπής - Μέτρα εκ των υστέρων προσαρμογής της ποσότητας των δικαιωμάτων που χορηγήθηκαν στις εγκαταστάσεις - Απορριπτική απόφαση της Επιτροπής - Ίση μεταχείριση - Υποχρέωση αιτιολογήσεως)
   (2007/C 315/64)
   Γλώσσα διαδικασίας: η γερμανική
   Διάδικοι
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: αρχικώς C.-D. Quassowski, A. Tiemann και C. Schulze-Bahr, στη συνέχεια C. Schulze-Bahr και M. Lumma, επικουρούμενοι από τους D. Sellner και U. Karpenstein, δικηγόρους)
   
      Καθής: Επιτροπή των Ευρωπαϊκών Κοινοτήτων (εκπρόσωποι: U. Wölker)
   Αντικείμενο της υποθέσεως
   Αίτημα μερικής ακυρώσεως της αποφάσεως της Επιτροπής C(2004) 2515/2 τελικό, της 7ης Ιουλίου 2004, περί του εθνικού σχεδίου κατανομής δικαιωμάτων εκπομπής αερίων θερμοκηπίου, το οποίο κοινοποιήθηκε από την Ομοσπονδιακή Δημοκρατία της Γερμανίας σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32), καθόσον με αυτήν η Επιτροπή απορρίπτει ορισμένα μέτρα εκ των υστέρων προσαρμογής των κατανεμηθέντων δικαιωμάτων ως ασύμβατα προς τα υπ' αριθ. 5 και 10 κριτήρια του παραρτήματος III της οδηγίας αυτής.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει το άρθρο 1 της αποφάσεως της Επιτροπής C(2004) 2515/2 τελικό, της 7ης Ιουλίου 2004, που αφορά το εθνικό στάδιο κατανομής δικαιωμάτων εκπομπής αερίων θερμοκηπίου, το οποίο κοινοποίησε η Ομοσπονδιακή Δημοκρατία της Γερμανίας σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου.
            
         
               2)
            
            
               Ακυρώνει το άρθρο 2, στοιχεία α' και γ', της εν λόγω αποφάσεως καθόσον υποχρεώνει την Ομοσπονδιακή Δημοκρατία της Γερμανίας, αφενός, να άρει τα μέτρα εκ των υστέρων προσαρμογής που αφορά η διάταξη αυτή και, αφετέρου, να ενημερώσει την Επιτροπή για την άρση αυτή.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 284 της 20.11.2004.